En ur blegañ dindan gwask un tokad kenwerzherien, choant gante da gaout « daou dibenn-sizhun bras  e-lech unan nemetken », aotrou maer Pempoull a nach deomp an aotre da aozañ Gouel Kan ar Vartoloded dan 12, 13 ha 14 a viz eost 2011. Reiñ a ra eñ abegoù surentez dan nachadenn-se, hogen digarezioù toull neo ken.    Diwar se e chell bezañ ne vefe gouel ebet e 2011. Degouezhout a rafe kiriegezh ar freuzidigezh-mañ gant aotrou Maer Pempoull penn-da-benn.    A-benn skoazell aozerien ar gouel e chellit sinañ ha skignañ ar sinadeg enlinenn (klikit war al logo)    Sinadeg  skoazell Gouel Kan ar Vartoloded 2011  Ni, sonerien, youladed ha kannaded kervredigezhioù, tud tomm ouzh ar verdeadurezh hengounel, arvesterien, bageerien, kenwerzhourien pe sitoianed achanomp, annezidi a Bempoull hag a lech all, a zo nechet o welout gourdrouzioù ken bras o voustrañ war un darvoud sevenadurel a bouez bras evidomp.  Gouel kan ar Varoloded Pempoull, digor frank da sevenadurioù ar bed ha rakstal dispar evit ar sevenadurioù morel ha breizhat war un dro, a rank derchel da vont.  Ni  hag a zo bet test, a eil vloaz da eil vloaz, da breder ha choant dibaouez aozerien ar gouel da vont war-raok war tachennoù an degemer arvesterien hag ar surentez war al lechienn, nomp ket evit kompren tamalloù savet er cheñver-se gant tud zo, hag aon hon eus na vefe netra nemet un abeg toull da lakaat kevredigezh aozañ ar gouel da blegañ dirak choantoù kalz diaesoch da anzav : rak ma oar an holl dud neo ket an deiziadoù bet dibabet ar re spletusañ evit kenwerzhioù zo, kement hini a zo a chell  kompren ivez, ouzhpenn ar redioù a-fet mareoù, ne chell ket ar gouel bezañ dalchet e deiziadoù a lakfe e yeched archantel en arvar, hag e dazont war un dro.  Neuze e nachomp ma vije trech laz un nebeud tud war hini ur vro a-bezh hag he foblañs, hag e kredomp embann hor skoazell krenn ha krak da skipailh aozerien ar gouel, hag a gas war-raok ul labour dispar abaoe bloavezhioù ha bloavezhioù.  Hag e choulennomp groñs an hevelep skoazell digant kuzul-kêr Pempoull : ma cheñchfe e ali hep mui termal  ha ma toujfe dan emglev bet kavet kent, rak mall bras a zo bremañ, ha ma pellafe da vat ar gourdrouz a zo en riskl da ober deomp tremen hep an darvoud sevenadurel pouezusañ ha karetañ e bro Bempoull. Digredus e vije deomp gwelet ar chuzul-kêr kiriek eus diankadenn ur benveg ken efedus da vrudañ ar gêr hag ar vro !  Gouel Kan ar Vartoloded a rank bezañ dalchet e Pempoull, dan deiziadoù dibabet, dan 12, 13 ha 14 a viz eost 2011.